Resipi Roti Jala Lembut dan Sedap\nHomeFood & CookingResipi Roti Jala Lembut dan Sedap\nMISSNICK December 30, 2014\nAku dah mula nak update entri tertangguh ni hehe. Mood untuk update blog dah datang balik kan...maklum la musim banjir di Pantai Timur...tapi dengan aku yang di Selangor ni ikut banjir sekali dok fikirkan keluarga kat kampung. Ini entri kedua aku selepas banjir dah surut kat rumah...entri sebelum ni panjang lebar aku dok cerita pasal banjir dan juga perasaan aku....boleh baca kat SINI\nBila cek handphone rupanya ada gambar yang aku belum update. Bukannya update gambar semata-mata tapi dengan ceritanya sekali la. Ramai dah pakat dok menanya aku pasal resepi roti jala ni...meh haaaa nak bagitau. Dalam entri ni ada dua gambar tapi pada masa yang berbeza...senang letak sekali terus dalam ni.\nGambar bawah ni aku buat masa potluck kat ofis iaitu pada 17 Disember 2014. Kiranya celebrate sempena semester dah habis...kerja semua dah siap...paper exam semua dah tanda...so bila makan-makan ni boleh la release tension kan. Mana tak sihat sejahtera semua kikikiki....makan aje. Penat kau aku menjala sampai rabak mata...jam empat pagi baru siap....tapi takpe la bukan selalu kan. Lepas tu aku buat kari ayam ada la satu kuali besar.\nGambar bawah ni pulak yang aku buat beberapa minggu sebelum yang atas tu....tak ingat bila.\nRoti jala ni serius lembut dari pagi sampai ke malam tau. Aku ambik resepi ni di blog http://aziejaya.blogspot.com/ . Selalu jugak la aku skodeng blog beliau time bosan tak tau nak masak apa. Laku aku 'berniaga' hari tu...roti jala dengan kari ayam semua licin. Kawan-kawan dok ulang ambik sampai ada yang bawa balik rumah. Jom tengok resepinya kat bawah ni.\n- 2 1/2 sudu besar minyak masak...atau nak letak butter pun boleh\n- 3 cawan air / santan / susu segar / susu sejat (aku campur 2 cawan air dan 1 cawan susu sejat...mana-mana la yang korang suka)\nCampurkan semua bahan di atas dan pukul hingga sebati. Aku guna blender je. Masa adunan yang terakhir tu mati kau blender aku haha sebab panas....ye la buat banyak kan. Lepas dah sejuk blender tu hidup balik...dan aku sambung lagi.\nKalau nak tau adunan tu dah ngam dah ok, dah boleh dijala...cuba masukkan sikit ke dalam acuan. Kalau keluarnya elok tak putus putus maknanya korang dah boleh siap sedia untuk tebar jala. Kalau pekat sila tambah air....tapi jangan cair sangat tau so agak agak je la. Kalau keluar cantik macam shower dalam bilik air tu maknanya dah boleh dijala la tu.\nAku guna non-stick pan untuk masak roti jala tu...kejap je dah masak. Kalau terlebih masa sikit pun roti jala tu tak hangit atau tak garing berbanding kuali lain yang aku guna sebelum ni. Tak perlu balik pun...dah masak terus angkat dan gulung.\nAda orang tanya macam mana aku buat roti jala yang nampak halus jalurannya. Aku guna acuan yang jenis botol tu....kena tebuk sendiri lubang kat muncung dia...so kita boleh control jumlah adunan yang keluar. Nak jalur besar buat lubang besar...aku gunting sikit je muncung so lubang tu jadi kecik tu yang hasilnya roti jala aku jadi macam tu.\nOkey uolsss selamat mencuba.\nNurzakiah Hanum December 30, 2014 at 3:53 PM\nNik Azidah January 2, 2015 at 12:38 AM\nHajar Rash December 30, 2014 at 8:13 PM\nlama dah tak makan roti jalan, boleh cuba ni\nDah lama tak makan tu kena buat la hehe...